Belgický premiér: Nová vlna covidu je ešte horšia, než sme sa obávali
Belgická vláda zvažuje prijatie ďalších prísnejších opatrení proti šíreniu ochorenia COVID-19.
Nárast v prípadoch nákazy koronavírusom a v hospitalizáciách v Belgicku je "vyšší než najpesimistickejšie krivky" načrtnuté odborníkmi minulý týždeň, uviedol vo štvrtok vo vyhlásení belgický premiér Alexander De Croo. Belgicko pritom práve minulý týždeň znovu zaviedlo prísnejšie obmedzenia proti šíreniu infekcie, informovala tlačová agentúra AFP.
"Najnovšie zhromaždené údaje ukazujú, že... situácia sa za týchto niekoľko posledných dní značne zhoršila," napísal premiér pred piatkovým mimoriadnym zasadnutím, kde sa bude diskutovať o zavedení ďalších opatrení proti koronavírusu.
Podobne ako niekoľko ďalších európskych štátov aj Belgicko s prichádzajúcou zimou zažíva silnú vlnu nových prípadov koronavírusovej infekcie - napriek pomerne úspešnej kampani očkovania.
Vláda De Crooa minulý týždeň oznámila znovuzavedenie prísnejších pravidiel proti ochoreniu COVID-19 vrátane povinnej práce z domu pre niektoré skupiny ľudí a povinné nosenie rúšok.
Nie všetci však tieto nové obmedzenia prijali.
V nedeľu vypuklo v Bruseli na pouličnom proteste proti opatreniam, na ktorom sa zúčastnilo 35.000 ľudí, násilie. Niektorí protestujúci boli proti vakcínam, ďalší proti povinným epidemiologickým opatreniam, ktoré vnímajú ako neoprávnené zasahovanie do osobnej slobody.
De Croo a štyria z jeho ministrov museli ísť v pondelok 22. novembra do karantény, pretože francúzsky premiér Jean Castex mal pozitívny výsledok testu na covid, uviedla belgická vláda vo vyhlásení.
Von der Leyenová: V snahe porozumieť variantu omikron teraz pretekáme s časom
Ako "preteky s časom" označila v nedeľu predsedníčka Európskej komisie Ursula von der Leyenová snahu celého sveta porozumieť novému koronavírusovému variantu omikron.
Pápež vyjadril zármutok nad úmrtiami a utrpením migrantov
Pápež František vyjadril v nedeľu hlboký zármutok nad úmrtiami a utrpením migrantov, ktorí sa pokúšajú dostať do európskych krajín.
V Grécku musia veriaci pri vstupe do kostola predkladať negatívny výsledok testu
Obyvatelia Grécka sa musia od nedele pri vstupe do kostola preukazovať negatívnym výsledkom testu na koronavírus. Informuje o tom agentúra Reuters.
Vakcíny by mali chrániť aj proti variantu omikron, uviedli experti z oblasti imunológie
Existujúce vakcíny by mali chrániť pred vážnym priebehom ochorenia aj v prípade nového variantu koronavírusu omikron. Pre BBC to uviedli experti z oblasti mikrobiológie a imunológie.
Rakúsko hlási prvý prípad podozrenia z nákazy novým covidovým variantom omikron
Rakúsko zaznamenalo v spolkovej krajine Tirolsko prvý prípad podozrenia z nákazy novým koronavírusovým variantom omikron.